Doug Pederson

Douglas Irving "Doug" Pederson (s. 31. tammikuuta 1968 Bellingham, Washington) on yhdysvaltalainen  amerikkalaisen jalkapallon entinen pelaaja ja nykyinen valmentaja, joka toimi viimeksi NFL:n Jacksonville Jaguarsin päävalmentajana. Pederson valmensi NFL:n Philadelphia Eaglesia vuosina 2016–2020. Helmikuussa 2018, toisella kaudellaan, hän johdatti joukkueensa seurahistorian ensimmäiseen Super Bowl -mestaruuteen ja yhteensä neljänteen NFL:n mestaruuteen. ESPN: Underdogs to Super Bowl champs: Nick Foles, Eagles take Patriots' crown. Viitattu 10.2.2018. 

 Ura pelaajana 
Pederson syntyi ja varttui Washingtonin osavaltiossa. Hän opiskeli ja pelasi pelinrakentajana Koillis-Louisianan yliopistossa (nykyisin Louisianan yliopisto Monroe). Pedersonia ei varattu NFL:n varaustilaisuudessa, mutta hän pelasi silti 14 kautta ammattilaisena. Hän edusti NFL-urallaan kuutta eri seuraa ja pelasi myös NFL Europa -liigassa ja World League Of American Football -liigassa. Kaudella 1996 hän oli voittamassa Super Bowlia Green Bay Packersin riveissä toimien Brett Favren varapelinrakentajana. Pro Football Reference: Doug Pederson. Viitattu 10.2.2018.

 Ura valmentajana 
Peliuransa jälkeen Pederson ryhtyi valmentajaksi. Hän toimi vuosina 2005-2008 high school -tasolla Calvary Baptist Academyn päävalmentajana Louisianan Shreveportissa. Vuonna 2009 Philadelphia Eaglesin päävalmentaja Andy Reid, jonka alaisuudessa Pederson oli myös pelannut, palkkasi hänet joukkueensa apuvalmentajaksi. Vuonna 2013 Pederson siirtyi Reidin mukana Kansas City Chiefsiin, jossa hänestä tuli hyökkäyspelin koordinaattori. Pro Football Reference: Doug Pederson. Viitattu 10.2.2018. 

Tammikuussa 2016 Philadelphia Eagles palkkasi Pedersonin, entisen pelaajansa ja apuvalmentajansa, joukkueen päävalmentajaksi. NY Times: Philadelphia Eagles Hire Chiefs’ Doug Pederson as Head Coach Viitattu 10.2.2018.Joukkue teki NFL:n varaustilaisuudessa isot kaupat ja varasi uudeksi pelinrakentajakseen Carson Wentzin. nfl.com: Philadelphia Eagles draft Carson Wentz with No. 2 pick. Viitattu 10.2.2018. Pedersonin ensimmäinen kausi päävalmentajana ei ollut  menestyksekäs. Joukkue oli kuitenkin nuori ja kaudelle 2017 povattiin parempaa menestystä muun muassa pelinrakentaja Wentzin osoittaman potentiaalin takia. si.com: Philadelphia Eagles: 10 Things You Need to Know. Viitattu 10.2.2018. Kaudella 2017 joukkueen peli oli alusta alkaen erinomaista ja tuloksena oli NFC:n runkosarjan ykköstila. Tämä siitäkin huolimatta, että ykköspelinrakentajan, ja erinomaisesti pelanneen, Wentzin kausi päättyi polvivammaan.  cbssports.com: Eagles confirm Carson Wentz has torn ACL, his 2017 season is over. Viitattu 10.2.2018. Varapelinrakentaja Nick Foles onnistui kuitenkin hyvin ja joukkue eteni pudotuspeleissä Super Bowliin. Ennakkosuosikkina loppuotteluun lähtenyt New England Patriots joutui taipumaan tehokasta hyökkäyspeliä esittäneelle Eaglesille luvuin 41–33. nfl.com: Philadelphia Eagles knock off Patriots, win Super Bowl. Viitattu 10.2.2018.
Mestaruuden jälkeen Pederson johdatti Eaglesin pudotuspeleihin kahdella seuraavalla kaudella, mutta menestys jäi laihaksi. Kausi 2020 oli suuri pettymys ja pelinrakentaja Wentz pelasi huonosti. Kauden päätteeksi Eagles antoi Pedersonille potkut. ESPN: Philadelphia Eagles change course, fire head coach Doug Pederson after five seasons. Viitattu 24.1.2021.
Helmikuussa 2022 Pederson palkattiin Jacksonville Jaguarsin valmentajaksi.  Official: Pederson hired as head coach. Viitattu 4.2.2022. Tammikuussa 2025 Jaguars erotti Pedersonin tehtävästään Jaguarsin päävalmentajana. https://www.nfl.com/news/jaguars-fire-head-coach-doug-pederson-after-three-seasons

 Lähteet 

Luokka:Yhdysvaltalaiset amerikkalaisen jalkapallon valmentajat
Luokka:Yhdysvaltalaiset amerikkalaisen jalkapallon pelaajat
Luokka:Vuonna 1968 syntyneet
Luokka:Elävät henkilöt